
R E P U B L I K A    H R V A T S K A
R J E Š E N J E

		Trgovački sud u Rijeci, po sucu Veri Jelenović, odlučujući o prijedlogu Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368 za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391, dana 15. ožujka 2017. godine  
 
r i j e š i o  j e

I. Privremenom stečajnom upravitelju Zdravku Krznaru, OIB: 50405381305, Sveti duh 123, Zagreb određuje se jednokratna nagrada za poslove obavljene u prethodnom postupku u iznosu od 4.000,00 kn u bruto iznosu, to jest iznosu prije odbitka pripadajućih doprinosa iz osnovice, poreza ili drugih naknada. 
II. Privremenom stečajnom upravitelju Zdravku Krznaru, OIB: 50405381305, Sveti duh 123, Zagreb, određuje se naknada troškova učinjenih u prethodnom postupku u iznosu od 77,00 kn neto. 

Obrazloženje
	Rješenjem ovog suda posl. br. 14. St-1304/2016-3 od 12. siječnja 2017. godine pokrenut je prethodni postupak radi utvrđivanja uvjeta za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391, a rješenjem posl.br. 14 St-1304/2016-6 od 27. siječnja 2017. godine je imenovan privremeni stečajni upravitelj Zdravko Krznar, OIB: 50405381305, Sveti duh 123, Zagreb.
 		U prethodnom postupku privremeni stečajni upravitelj je po nalogu suda podnio dana 3. ožujka 2017. godine izvješće o gospodarsko-financijskom stanju dužnika.
		Slijedom navedenog, a na temelju čl. 94. st. 1., 2. i 3. Stečajnog zakona (dalje: SZ, objavljen u NN 71/15) u svezi sa člankom 119. stavak 6. SZ-a, valjalo je riješiti kao u točki I. izreke, a na temelju članka 128. stavak 9. SZ-a kao u točki II. izreke.
		Pri tome je privremenom stečajnom upravitelju priznato je 77,00 kn naknade troškova na temelju pisanoga, obrazloženoga i dokumentiranoga izvješća privremenog stečajnog upravitelja, pri čemu isti trošak odnosi na poštanski trošak za dopise osnivaču i članu uprave, dopise MUP, općinskom sudu, trgovačkom sudu, te dostavu izvještaja ovom sudu.
 Rijeka, 15. ožujka 2017. godine
	                 						                Sudac                 
                     		                                 Vera Jelenović 
UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.
DNA
· privremeni stečajni upravitelj
· dužnik 
· mrežna stranica E-oglasna ploča sudova

Rijeka, 15. ožujka 2017. godine

                                                                                                     S u d a c
                                                                                                Vera Jelenović

